26/06/2013 | Administración LocalMunicipal
Boimorto
Aprobación definitiva modificación dos anexos do Regulamento de creación de ficheiros de datos de carácter persoal do Concello de Boimorto e creación dun novo ficheiro

O expediente de aprobación da moficación dos anexos do regulamento de creación de ficheiros de datos de carácter persoal do Concello de Boimorto e creación dun novo ficheiro, en aplicación do artigo 49. c) da Lei 7/1985 de 2 de abril de bases do réxime local foi exposto a información pública e audiencia aos interesados durante o prazo de trinta días hábiles a contar dende o seguinte á publicación no BOP, non presentándose reclamacións mentres estivo exposto ao público dende o día 10/05/2013 ata o día 14/06/2013, considerándose o acordo de aprobación inicial como definitivo polo que se procede a súa publicación íntegra para a súa entrada en vigor. En vista do escrito da Axencia de Protección de Datos recibido neste Concello en data 18 de febreiro de 2013 con numero de rexistro de entrada 2013/234 e visto que se detectaron algúns erros no regulamento elevado ao pleno o 28/06/2012. Relaciónanse a continuación as modificacións que se propoñen: – Ficheiro A, “Agentes de promoción económica” e “Participantes en acciones de promoción de empleo”. Proponse a separación deste ficheiro en dous distintos, toda vez que os datos a almacenar teñen algunha similitude pero considerase que a súa base é distinta. – Ficheiro C, “Usuarios dos servizos sociais municipais incluíndo centro de maiores, miniresidencia e centro de día, PAI, Servizos de podoloxía e fisioterapia e axuda a domicilio así como tódolos programas de benestar social e o sistema informático de usuarios de servizos sociais.” Proponse a modificación dos encargados de modificar o ficheiro, no caso dos datos de historiais médicos referentes aos usuarios da miniresidencia e centro de día, estes datos deben de poder ser consultados e actualizados polos/as auxiliares de xeriatría, polos/as ATS e polos/as Fisioterapeutas empregados no Centro pois seira inviable que a traballadora social e a técnica de intervención fagan este traballo ademais de que ditos datos sonlle necesarios para un correcto desenvolvemento dos seus respectivos traballos. – Ficheiro F, “Servizo de Nóminas”. Neste ficheiro débese elevar o nivel de protección de medio a alto, pois, tal e como nos indican no escrito da Axencia, estamos a almacenar datos sobre actos de violencia de xénero que deben estar protexidos por medidas de seguridade ao máximo nivel. – Ficheiro G, “Tributos”. Neste caso, estamos gardando datos sobre infraccións administrativas e sobre a solvencia patrimonial e crédito co cal debemos elevar o nivel das medidas de seguridade de básico a medio tal e como esixe a RLOPD – Ficheiro “Alistamientos” Este ficheiro deberiase suprimir debido a que os Concellos non teñen competencias en esta materia dende fai bastantes anos. Asemade proponse a creación de un ficheiro novo: – Ficheiro “Reparto Plan Ayuda Alimentaria”. a) Finalidade e usos previstos do ficheiro Xestionar os datos persoais dos beneficiarios e dos alimentos da entrega de alimento do Plan de Axuda Alimentaria da Cruz Vermella b) Persoas ou colectivos sobre os que se pretende obter datos de carácter persoal ou que resulten obrigados a subministralos: A poboación en xeral con escasos recursos do Termino Municipal de Boimorto que sexa beneficiarios do Plan de Axuda Alimentaria da Cruz Vermella. c) Procedemento de recollida de datos: Os datos obteranse por medio de comunicación oral, escrita ou telemática, recolléndose nos distintos formularios cumprimentados polos beneficiarios do Plan de Axuda Alimentaria da Cruz Vermella, tanto en soporte papel coma informático ou electrónico. d) Estrutura básica do ficheiro e tipo de datos: Datos identificativos (nome, apelidos, DNI/NIF, enderezo, teléfono, email, sinatura, sexo e nacionalidade), características persoais e circunstancias sociais, económico, finaneiro e de seguros, datos da unidade familiar e datos da axuda entregada. e) Cesións de datos de carácter persoal e transferencias de datos a países terceiros: Prevese cesión de datos estatísticos para o control do Plan á Cruz Vermella, en ningun caso se cederan datos persoais. Non se prevé a cesión de ditos datos a países terceiros. f) Órgano responsable do ficheiro: A persoa que exerza o posto de Alcaldía do Concello de Boimorto, como responsable superior de todo o persoal e impulsor de todos os servizos administrativos; dito ficheiro manterase, conservarase e actualizarase pola persoa encargada de Servizos Sociais. g) Dereitos de acceso, rectificación, cancelación e oposición: Os servizos sociais municipais, serán perante quen se poderán executar os dereitos de acceso, rectificación, cancelación e oposición destes datos. h) Sistema de tratamento: mixto. i) Nivel de protección: As medidas de seguridade para este ficheiro son de carácter alta. Boimorto, 15 de xuño de 2013 O alcalde Asdo.- José Ignacio Portos Vázquez